**Μέγκατρον "Μεγκ" Γκρίφιν** (αγγλικά: *Megatron "Meg" Griffin*) είναι πλασματικός χαρακτήρας της αμερικανικής σειράς κινουμένων σχεδίων Family Guy. Είναι το μεγαλύτερο παιδί των Πήτερ Γκρίφιν και Λόις Γκίφιν και αδερφή των Κρις Γκρίφιν και Στιούι Γκρίφιν.

Η Μεγκ φοιτά στο λύκειο Τζέιμς Γουντς, όπου και είναι η λιγότερο δημοφιλής μαθήτρια.

Φωνητικοί Ηθοποιοί
------------------

Τη φωνή της Μεγκ έκανε στην αρχή της σειράς η Lacey Chabert και η Mila Kunis στις επόμενες σεζόν, παρόλο που η Chabert υπήρξε στον ρόλο της Μεγκ και για μερικά επεισόδια της δεύτερης σεζόν.

* Rachael MacFarlane (Death Has a Shadow)
* Lacey Chabert (1999 – 2000)
* Mila Kunis (2000 - Σήμερα)
* Tara Strong (φωνή τραγουδιών)

Εμφάνιση
--------

Η Μεγκ σχεδόν πάντα φοράει καπέλο και γυαλιά και είναι ελάχιστα κοντύτερη από τον μικρό της αδερφό Κρις. Είναι ντροπαλή ως προς την εξωτερική της εμφάνιση («Είμαι χοντρή και άσχημη») και χαρακτηρίζεται υπέρβαρη σε αρκετά επεισόδια, συμπεριλαμβανομένης μια περίστασης όπου ένας υπάλληλος στο καρναβάλι μάντεψε ότι ζυγίζει «πολύ».

Κοινωνική ζωή
-------------

Η Μεγκ προσπαθεί απεγνωσμένα να γίνει φίλη των δημοφιλών παιδιών του σχολείου και πάντα την περιφρονούν. Απεγνωσμένη για αποδοχή, φαίνεται σε δύο ιστορίες να συμμετέχει σε μια θρησκευτική αίρεση, καθώς και να αποδέχεται την πρόσκληση συμμετοχής σε μια λεσβιακή ομάδα του σχολίου της.

### Ερωτική ζωή

Η Μεγκ είναι τόσο αντιδημοτική που ένας νεαρός αυτοπυροβολείται με ένα όπλο καρφιών με σκοπό να αποφύγει ένα ραντεβού μαζί της. Ωστόσο αρέσει στον σπυριάρη σπασίκλα Νηλ Γκόλντμαν ενώ και ο σεξομανής γείτονας Γκλεν Κουάγκμάιρ έχει δείξει ενδιαφέρον. Σε μερικά επεισόδια φαίνεται να βγαίνει ραντεβού, όπως στο επεισόδιο με τον δήμαρχο Άνταμ Γουέστ καθώς και με τον γυμνιστή Τζεφ Κάμπελ. Η Μεγκ έχασε την παρθενία της από τον κωμικό του *Saturday Night Live* Τζίμι Φάλον.

Σε άλλα επεισόδια περιγράφεται ως χρόνια αδύναμη στο να βρει ένα αγόρι. Για τον χορό του σχολείου δέχεται ραντεβού λύπησης από τον Μπράιαν Γκρίφιν, το σκύλο της οικογένειας.

Οικογενειακή ζωή
----------------

Ο ρόλος της Μεγκ στην οικογένεια είναι ο «λιγότερο δημοφιλής». Οι Γκρίφιν φαίνεται να αποφεύγουν την παρέα της, την υποτιμούν σαν άτομο και μαζεύονται στο δωμάτιο της για γελάσουν διαβάζοντας το ημερολόγιο της. Ο Πήτερ υπενθυμίζει στην Λόις ότι «είπαμε αν σώσουμε τα δύο θα αφήσουμε την Μεγκ». Όταν ο Πήτερ δοκιμάζει μια τεχνική ελέγχου του θυμού στέλνει γράμμα στην Μεγκ όπου γράφει: «Μεγκ, για τα πρώτα τέσσερα χρόνια της ζωής σου νόμιζα πως ήσουν γάτα». Στα 17α γενέθλια της Μεγκ, οι γονείς της προσπαθούν να της κρύψουν το γεγονός ότι δεν θυμούνται τα γενέθλια της.

Οι γείτονες Κλίβλαντ Μπράουν και Τζο Σουάνσον έχουν δηλώσει ανοικτά ότι δεν συμπαθούν την Μεγκ. Ο Γκλεν Κουάγκμαϊρ ωστόσο έχει δείξει ενδιαφέρον προς την Μεγκ, συνήθως ρωτώντας την αν είναι 18. Ο Τζο προσπαθεί να παρακινήσει την Λόις να τον κρατήσει πιο σφικτά για να μην πέσει από ένα σωλήνα αποχέτευσης λέγοντας της «πες ότι είμαι ένα από τα παιδιά σου» και όταν το κράτημα της Λόις χαλαρώνει λίγο της λέει «Οχι η Μέγκ, όχι η Μέγκ». Σε άλλο επεισόδιο, ο Κλίβλαντ λέει στον Πήτερ «Η Μέγκ είναι η λιγότερη αγαπημένη μου από τα παιδιά σου».

Επικίνδυνη συμπεριφορά
----------------------

Η Μεγκ προβάλλεται συνήθως ως αισθηματικά ευάλωτη ή διαταραγμένη. Πρώιμα επεισόδια δείχνουν την Μέγκ να έχει σχέση με ένα πτώμα ή να γελάει σπασμωδικά όταν περιγράφει τα φανταστικά δώρα από το αγόρι της "Πρίγκιπα Ουίλιαμ". Αργότερα στην σειρά, στην Μέγκ απαγγέλλονται κατηγορίες σεξουαλικής παρενόχλησης εναντίον ληστών που έκλεβαν το σπίτι της στο επεισόδιο Untitled Griffin Family History που προβλήθηκε στις 14-05-2006 για την τέταρτη σεζόν και αναπτύσσει εμμονή με τον Μπράιαν μετά από ένα φιλί στο χορό του σχολείου. Η Μεγκ επίσης αναφέρεται στην συνήθεια που έχει, να κόβει τον εαυτό της. Η επικίνδυνη συμπεριφορά της Μεγκ ωστόσο σπάνια παρατηρείται από τους γονείς της.

Δείτε επίσης
------------

* Family Guy

Παραπομπές
----------

1. ↑  στο επεισόδιο Barely Legal που προβλήθηκε στις 17-12-1006 για την πέμπτη σεζόν
2. ↑  στο επεισόδιο Chitty Chitty Death Bang που προβλήθηκε στις 08-04-1999 για την πρώτη σεζόν
3. ↑  στο επεισόδιο Brian Sings and Swings που προβλήθηκε στις 08-01-2006 για την τέταρτη σεζόν
4. 1 2   στο επεισόδιο 8 Simple Rules For Buying My Teenage Daughter που προβλήθηκε στις 10-07-2005 για την τέταρτη σεζόν
5. 1 2  στο επεισόδιο The Story on Page One που προβλήθηκε στις 18-07-2000 για την δεύτερη σεζόν
6. ↑  στο επεισόδιο The Kiss Seen Around the World που προβλήθηκε στης 29-08-2001
7. ↑   στο επεισόδιο The Thin White Line που προβλήθηκε στις 07-11-2001 για την τρίτη σεζόν. Ο Γκλέν την ρωτάει "είσαι 18;".
8. ↑   στο επεισόδιο From Method to Madness που προβλήθηκε στις 24-01-2004 για την τρίτη σεζόν
9. ↑  στο επεισόδιο Don't Make Me Over που προβλήθηκε στις 05-06-2005 για την τέταρτη σεζόν
10. 1 2  στο επεισόδιο Barely Legal που προβλήθηκε στις 17-12-2006 για την πέμπτη σεζόν
11. ↑  στο επεισόδιο Stuck Together, Torn Apart που προβλήθηκε στις 31-01-2001 για την τρίτη σεζόν
12. ↑  στο επεισόδιο Petergeist που προβλήθηκε στις 07-05-2006 για την τέταρη σεζόν
13. ↑  στο επεισόδιο Lethal Weapons που προβλήθηκε στις 22-08-2001 για την τρίτη σεζόν
14. ↑  στο επεισόδιο Peter's Two Dads που προβλήθηκε στις 11-02-2007 για την πέμπτη σεζόν
15. ↑  στο επεισόδιο Breaking Out Is Hard to Do που προβλήθηκε στις 17-07-2005 για την τέταρτη σεζόν
16. ↑  στο επεισόδιο Hell Comes to Quahog που προβλήθηκε στις 24-09-2006 για την πέμπτη σεζόν
17. ↑  στο επεισόδιο To Love and Die in Dixie που προβλήθηκε στις 15-11-2001 για την τρίτη σεζόν
18. ↑  στο επεισόδιο Sibling Rivalry που προβλήθηκε στις 26-03-2006 για την τέταρτη σεζόν